Bilkø koster byene milliarder hvert år. Konsulentselskapet McKinsey har seks løsninger på problemet.

Verdens byer utgjør 80 prosent av verdens BNP, men til tross for dette, går mye penger tapt i form av køer hver dag.

I en rapport nylig lagt frem av McKinsey fremgår det at hele to til fire prosent av byenes BNP går tapt som følge av kø, i form av tapt tid og drivstoff og økte kostnadene ved forretningsdrift.

Les også: Dette hater bilistene aller mest

Større problem

«Trafikkork er ikke bare irriterende, det er dyrt. Når kommersielle kjøretøy havner i kø, fører det til at forretninger får høyere kostnader knyttet til drivstoff og lønn», skriver McKinsey.

21 prosent av kostnadene kommer fra lastebiler, men resten kommer fra andre kjøretøy. Kostnadene er dessuten ventet å stige i tiden fremover.

I USA alene er kostnadene ventet å stige fra 160 milliarder dollar (cirka 1.248 milliarder kroner) til 192 milliarder dollar (1.450 milliarder kroner) i 2020.

Konsulentselskapet varsler også at kø vil bli enda verre i årene fremover, ettersom stadig flere flytter til byene. Innen 2030 vil en milliard flere personer by i byer enn i dag, og investeringene i infrastruktur holder ikke tritt, skriver selskapet.

Les også: Hvorfor går farten opp og ned i bilkø?

«For å takle denne utviklingen, må personer og bedrifter bruke veier og andre ressurser bedre», heter det i rapporten.

Seks løsninger

McKinsey har seks løsninger på problemene for å løse problemene knyttet til kommersielle reiser.

Les også: - Det er en lidelse hvor lang tid det kan ta å komme seg gjennom kø

De er som følger:

* Økt bruk av elbiler, som reduserer klimautslipp, er mer stillegående og har bedre akselerasjon enn tradisjonelle biler, noe som gjør at trafikken flyter bedre.

* Førerløse biler, som gjør at trafikken flyter bedre og reduserer kostnadene ved leveringer.

* Levering av pakker som natten.

* Egne skap i byene der personer kan hente pakker hele døgnet.

* Urbane «konsolideringssentre», hvor leveringer fordeles og sendes videre på en mer effektiv måte.

* Bedre fordeling av last ved at en internettplattform kobler sammen kunder som mangler plass med de som har ekstra kapasitet.